Problemformulering – how to do 😊!
Step 1. Arbejdet med en problemformulering kan beskrives i denne figur:

	Emne

Empiri

(problemstilling på arbejdspladsen)


                    Metode                                                                                                                    Teori
                     (dataindsamling)                                                                                                                                       (teorier fra skoleundervisningen)




Step 2. Hvordan kommer man i gang med at lave en problemformulering 😊
En god måde at starte arbejdet med problemformulering er at lave en mindmap over emnet. Herefter er det en god ide at lave en nogenlunde detaljeret handlingsplan, der beskriver processen fra start til slut i hovedpunkter. Når man har lavet det, får man et godt overblik over, hvordan kan komme i gang med at lave en problemformulering og det, der er særligt interessant i emnet – herunder de metoder og teorier man kan inddrage i arbejdet.
Step 3. Hvad er en god problemformulering 😊?

En god problemformulering er et eller flere spørgsmål til et emne, som man ønsker at give nogle svar på eller finde en løsning på i forbindelse med for eksempel at skrive en arbejdsrapport. Problemformuleringen skrives i indledningen til rapporten, og den er styrende for det arbejde, der skal laves i forbindelse med arbejdsprocessen, og den er selvfølgelig også styrende for opbygningen af selve rapporten.
Problemformuleringen skal helst stille et spørgsmål, som der ikke allerede findes et velkendt og udtømmende svar på, og svarene på problemformuleringen må aldrig være enkle eller ligetil. Arbejder man med et bestemt emne, skal man omformulere emnet til et problem, som skal løses.
Problemformuleringen skrives som en sammenhængende tekst i indledningen til rapporten, hvor man samler spørgsmålene i en systematisk rækkefølge og kommer med de nødvendige definitioner og afgrænsninger af emnet.
En god problemformulering er et godt udgangspunkt for at lave en god rapport, hvor der er en ”rød” tråd, da man ved, hvilke spørgsmål rapporten skal besvare. Svaret på problemformuleringen er rapportens konklusion.
Hvordan får man lavet en god problemformulering?

Den første formulering af problemet, i den indledende del af projektet, bygger på den grundlæggende viden, man har på dette tidspunkt. Efterhånden som man får læst mere og mere om emnet, kan det være nødvendigt at ændre eller justere i problemformuleringen.
Når man skal lave en problemformulering, er det en god ide at starte med at stille en masse hv-spørgsmål – gerne i form af en ”brainstorm” eller diskussion med sig selv eller andre og gerne med brug af fx mindmapmetoden. Hv-spørgsmålene leder dig næsten automatisk ned i emnet, og du får en analyserende holdning til emnet, hvor du stiller spørgsmål og søger efter svar herpå i forhold til emnet. Ud af de mange hv-spørgsmål skabes et overordnet spørgsmål. Dette overordnede spørgsmål er rapportens fokus, der bearbejdes til rapportens problemformulering.
I forbindelse med formuleringen af hv-spørgsmålene er det en fod ide at starte med spørgsmål af hvad-typen – fx hvad er velfærdsstaten? Denne type spørgsmål leder videre til hvorfor-typen, som handler om hvorfor tingene er som de er – fx hvorfor har vi en velfærdsstat, og hvorfor er den bygget op, som den er? Disse spørgsmål leder så igen videre til hvordan-typen, hvor man vurderer, det man har arbejdet med – fx om velfærdsstaten er noget godt eller dårligt? Eller man prøver at sætte det ind i et større sammenhæng og lave en perspektivering – hvordan vil velfærdsstaten udvikle sig i fremtiden ud fra de tendenser, der gør sig gældende i dag. Eller man kan tage stilling til – gerne på et velargumenteret og kvalificeret grundlag – fx om velfærdsstaten skal ændres, bevares eller afskaffes?
En problemformulering går altså ganske enkelt ud på at rejse et eller flere spørgsmål til et emne og søge at finde nogle svar eller en løsning på spørgsmålene i løbet af arbejdsprocessen.

Hvordan vurderer man, om en problemformulering er god?

Det er altid vanskeligt at vurdere, hvornår man er færdig med en problemformulering – hvornår den er god nok. I princippet kan man først se det, når opgaven er færdig, og en problemformulering vil næsten altid udvikle sig i forbindelse med udarbejdelsen af opgaven.

Men når man skal vurdere, om en problemformulering er god eller dårlig, kan man bruge følgende kriterier:

· Problemformuleringen må ikke være for bred eller for snæver.

· Problemformuleringen skal være præcis og konkret og i hvert fald ikke uklar.
· Den må gerne være handlingsanvisende – gerne på en konkret og systematisk måde (hvad er det, der skal laves i løbet af processen og på hvilket tidspunkt).

· Er problemstillingen kompleks nok uden at være for kompleks i forhold til tid og plads der er i rapporten.

